CELEX: 32009D0755
Language: hu
Date: 2009-10-13 00:00:00
Title: 2009/755/EK: A Bizottság határozata ( 2009. október 13. ) az ellenőrző állomásokkal kapcsolatos előkészítő intézkedésre vonatkozó 2009. évi finanszírozási határozat elfogadásáról

14.10.2009   
            
            
               HU
            
            
               Az Európai Unió Hivatalos Lapja
            
            
               L 269/26
            
         
      A BIZOTTSÁG HATÁROZATA
   
   (2009. október 13.)
   az ellenőrző állomásokkal kapcsolatos előkészítő intézkedésre vonatkozó 2009. évi finanszírozási határozat elfogadásáról
   (2009/755/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (1) és különösen annak 49. cikke (6) bekezdésének b) pontjára és 75. cikkének (2) bekezdésére,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendeletre (2) (a továbbiakban: végrehajtási szabályok) és különösen annak 90. cikkére,
   mivel:
   
               (1)
            
            
               Az Európai Parlamentnek és a Tanácsnak címzett, az állatjólétért és az állatok védelméért 2006 és 2010 között folytatott közösségi cselekvési tervről szóló bizottsági közlemény (3) fő tevékenységi területként egyrészt a már meglévő állatvédelmi és állatjóléti minimumkövetelményeknek az új tudományos eredményekkel és társadalmi-gazdasági vizsgálatokkal összhangban történő bővítését, másrészt a hatékony végrehajtás biztosítását határozta meg.
            
         
               (2)
            
            
               Bizonyos kategóriákba tartozó állatok szállítás közbeni jólétének javítása érdekében a közösségi jogszabályok követelményeket határoznak meg a maximális utazási idő tekintetében, melynek letelte után az állatokat ki kell rakodni, meg kell etetni, itatni, és pihentetni. Az állatok távolsági szállítása során ezeket a kötelező megszakításokat az ellenőrző állomásokra vonatkozó közösségi kritériumokról, valamint a 91/628/EGK irányelv mellékletében említett útvonalterv módosításáról szóló, 1997. június 25-i 1255/97/EK tanácsi rendelet (4) 1. cikkének (1) bekezdésében meghatározott ellenőrző állomásokon kell végrehajtani.
            
         
               (3)
            
            
               Az állatok közúti távolsági szállításának megnövekedett mértéke következtében felmerült az ellenőrző állomások fejlesztésének igénye. Az érdekelt felekkel folytatott konzultáció által és műszaki szakértelmük felhasználásával meg kell határozni az ellenőrző állomásokra vonatkozó minőségi követelményeket, valamint azt, hogy milyen stratégiát kell kialakítani a Közösségben azoknak a szállítmányozók általi jobb kihasználtsága érdekében.
            
         
               (4)
            
            
               Bizonyos területeken hiányoznak az ellenőrző állomások, a meglévők minősége pedig számos esetben kifogásolható. Ezért előkészítő intézkedésre van szükség, amelybe beletartozik bizonyos ellenőrző állomások építése vagy felújítása.
            
         
               (5)
            
            
               2008-ban a Bizottság javaslattételi felhívást tett közzé egy hasonló előkészítő tevékenységgel kapcsolatban, azonban egyetlen beérkezett pályázat sem tett eleget a felhívásban meghatározott minimumkövetelményeknek, a projektek gazdasági életképességére, valamint a társfinanszírozási forrásra vonatkozó elegendő információ hiánya miatt.
            
         
               (6)
            
            
               Az említett előkészítő intézkedésre ezért közösségi pénzügyi támogatást kell biztosítani. Az Európai Közösségek 2009. évi általános költségvetésében a költségvetési hatóság 4 000 000 EUR-t különített el az ellenőrző állomásokra vonatkozó előkészítő intézkedés számára.
            
         
               (7)
            
            
               Ez a határozat az 1605/2002/EK, Euratom rendelet 75. cikkének (2) bekezdésével és a 2342/2002/EK, Euratom rendelet 90. cikkének értelmében finanszírozási határozat.
            
         
               (8)
            
            
               Az 1605/2002/EK, Euratom tanácsi rendelet 83. cikke szerint a kiadások érvényesítését, engedélyezését és kifizetését a végrehajtási szabályokban megállapított határidőkön belül kell végrehajtani.
            
         
               (9)
            
            
               E határozat alkalmazásában indokolt a „lényeges változtatás” kifejezést a 2342/2002/EK, Euratom rendelet 90. cikkének (4) bekezdése értelmében meghatározni,
            
         A KÖVETKEZŐKÉPPEN HATÁROZOTT:
   1. cikk
   A mellékletben meghatározott előkészítő intézkedés („az előkészítő intézkedés”) elfogadásra kerül.
   2. cikk
   E határozat alkalmazásában az „ellenőrző állomás” 1255/97/EK rendelet 1. cikke (1) bekezdése szerinti meghatározását kell alkalmazni.
   3. cikk
   Az előkészítő intézkedés végrehajtásához biztosított közösségi hozzájárulás legfeljebb 4 000 000 EUR lehet, melyet az Európai Közösségek 2009. évi általános költségvetésének 17 04 03 03 költségvetési tételéből kell finanszírozni.
   4. cikk
   (1)   Az illetékes engedélyezésre jogosult tisztviselő a hatékony és eredményes pénzgazdálkodás, valamint az arányosság elvével összhangban a jelen határozattal kapcsolatban változtatásokat fogadhat el, amennyiben azok a 2342/2002/EK, Euratom rendelet 90. cikkének (4) bekezdése értelmében nem minősülnek lényeges változtatásnak.
   (2)   Az előkészítő intézkedés körébe tartozó tevékenységekhez rendelt, a 3. cikkben meghatározott maximális hozzájárulást érintő, összesen 10 %-ot meg nem haladó változások a 2342/2002/EK, Euratom rendelet 90. cikkének (4) bekezdése értelmében nem tekintendők lényeges változtatásnak, amennyiben azok nem befolyásolják jelentős mértékben az előkészítő tevékenység jellegét és célkitűzéseit.
   
      Kelt Brüsszelben, 2009. október 13-án.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 248., 2002.9.16., 1. o.
   
      (2)  HL L 357., 2002.12.31., 1. o.
   
      (3)  COM(2006) 13 végleges.
   
      (4)  HL L 174., 1997.7.2., 1. o.
   
      MELLÉKLET
      
         AZ ELLENŐRZŐ ÁLLOMÁSOKRA VONATKOZÓ ELŐKÉSZÍTŐ INTÉZKEDÉS A 2009. ÉVBEN
      
      1.1.   Bevezetés
      
      A 2009. évi előkészítő intézkedés két végrehajtási intézkedést foglal magában. Az előkészítő intézkedés tekintetében meghatározott célkitűzések alapján a költségvetési előirányzat és a fő intézkedések a következők:
      
                  —
               
               
                  (közvetlen centralizált igazgatás által végrehajtott) közbeszerzésre: 200 000 EUR
               
            
                  —
               
               
                  (közvetlen centralizált igazgatás által végrehajtott vagy közvetett centralizált igazgatás által végrehajtó hivatalokra történő hatáskör-átruházással teljesített) támogatásokra: 3 800 000 EUR
               
            1.2.   Közbeszerzés: A kiváló minőségű ellenőrző állomásokra vonatkozó tanúsítványrendszer megvalósíthatóságának értékelése
      
      A 2009. évben közbeszerzési szerződésekre fenntartott teljes költségvetési keret összege 200 000 EUR.
      JOGALAP
      Előkészítő intézkedés az 1605/2002/EK, Euratom rendelet 49. cikke (6) bekezdése b) pontjának értelmében.
      KÖLTSÉGVETÉSI TÉTEL
      17 04 03 03
      A TERVEZETT SZERZŐDÉSEK IRÁNYSZÁMA ÉS TÍPUSA
      Az ellenőrző állomások tanúsítványrendszeréről szóló megvalósíthatósági tanulmány
      A TERVEZETT SZERZŐDÉSEK TÁRGYA
      A tanulmány célkitűzéseinek megfelelően információt kell gyűjteni az ellenőrző állomások jelenlegi állapotáról és közösségi használatáról annak felmérésére, hogy milyen minőségi követelmények határozzák meg a kiváló minőségű ellenőrző állomásokat. A tanulmány az ilyen ellenőrző állomások tanúsítványrendszerének megvalósíthatóságát is vizsgálja.
      VÉGREHAJTÁS
      A végrehajtást közvetlenül az Egészség- és Fogyasztóügyi Főigazgatóság végzi.
      A BESZERZÉSI ELJÁRÁSOK INDÍTÁSÁNAK TERVEZETT IDŐTARTAMA
      A tanulmány elkészítésének tervezett időtartama nem haladja meg a hat hónapot, és az elkészítés keretszerződés alapján valósul meg. Szolgáltatásnyújtásra vonatkozó felhívás közzétételére a jelen határozat elfogadását követően kerül sor.
      EGYEDI SZERZŐDÉS
      A tanulmány az Egészség- és Fogyasztóügyi Főigazgatóság 2009–2013-as értékelésre vonatkozó keretszerződése alapján valósul meg. Ref/Értékelés, hatásvizsgálat és kapcsolódó szolgáltatások; Lot 3, Élelmiszerlánc SANCO/2008/01/055 Lot 3.
      1.3.   Az ellenőrző állomások építésére vagy felújítására szolgáló támogatások
      
      A támogatásokat írásos megállapodás útján ítélik oda („támogatási megállapodás”).
      JOGALAP
      Előkészítő intézkedések az 1605/2002/EK, Euratom rendelet 49. cikke (6) bekezdése b) pontjának értelmében.
      KÖLTSÉGVETÉSI TÉTEL
      17 04 03 03
      AZ ÉV PRIORITÁSAI, A MEGVALÓSÍTANDÓ CÉLKITŰZÉSEK ÉS A VÁRHATÓ EREDMÉNYEK
      Az állatok megnövekedett mértékű közúti távolsági szállítása következtében felmerült az állatok pihentetésére szánt, jobb ellenőrző állomások igénye. Az állat-egészségügyi és állatjólléti érdekek védelmében szükséges az állatokat érő stressz elkerülésére és a fertőző betegségek elterjedésének megakadályozására irányuló különleges intézkedéseket bevezetni. Az intézkedés célkitűzése az ellenőrző állomások használatának növelése és a kiváló minőségű ellenőrző állomások támogatása.
      A VÉGREHAJTÁSI INTÉZKEDÉS LEÍRÁSA ÉS CÉLKITŰZÉSE
      Az intézkedés kiváló minőségű ellenőrző állomások építését vagy felújítását foglalja magában egy kísérleti tanúsítványrendszer hitelesítése érdekében a megvalósíthatósági tanulmány eredményei alapján. Az intézkedés a kiváló minőségű ellenőrző állomásokra vonatkozó, gazdasági szempontból életképes tanúsítványrendszer megvalósítását ösztönzi az állatok távolsági szállítás közbeni jólétének javítása érdekében.
      VÉGREHAJTÁS
      A végrehajtást közvetlenül az Egészség- és Fogyasztóügyi Főigazgatóság végzi.
      A JAVASLATTÉTELI FELHÍVÁSOK/KÖZVETLEN ODAÍTÉLÉS ÜTEMTERVE ÉS IRÁNYADÓ ÖSSZEGE
      Javaslattételi felhívást tesznek közzé 3 800 000 EUR értékben. Az intézkedést a támogatási megállapodás aláírását követő 24 hónapon belül végre kell hajtani. A javaslattételi felhívást az 1.2. részben említett ellenőrző állomások tanúsítványrendszeréről szóló megvalósíthatósági tanulmány befejezését követően teszik közzé.
      A MAXIMÁLIS TÁRSFINANSZÍROZÁSI ARÁNY
      70 %
      LÉNYEGES KIVÁLASZTÁSI ÉS ODAÍTÉLÉSI SZEMPONTOK
      
                  —
               
               
                  Kiválasztási kritériumok:
                  
                              —
                           
                           
                              A pályázó pénzügyi helyzete:
                              
                                          —
                                       
                                       
                                          A pályázóknak be kell bizonyítaniuk, hogy rendelkeznek a finanszírozandó intézkedés elvégzéséhez szükséges pénzügyi kapacitással.
                                       
                                    
                                          —
                                       
                                       
                                          A pályázóknak bizonyítékkal kell alátámasztaniuk, hogy rendelkezésükre állnak a szükséges saját források az igényelt közösségi társfinanszírozáshoz és a projekt lebonyolításához szükséges pénzforgalom irányításához. A támogatás összege nem haladhatja meg a kedvezményezett saját tőkéjének és hosszú lejáratú tartozásainak teljes összegét.
                                       
                                    
                        
                              —
                           
                           
                              A pályázó technikai és szakmai felkészültsége:
                              
                                          —
                                       
                                       
                                          A pályázóknak rendelkezniük kell azzal a technikai és szakmai felkészültséggel, amely lehetővé teszi a társfinanszírozandó tevékenység elvégzését. Bizonyítékkal kell alátámasztaniuk az állatokkal kapcsolatos infrastruktúra és az állatszállítási tevékenységek terén szerzett ismereteiket és tapasztalataikat. Az elmúlt három évben végzett projektekről és tevékenységekről igazolásokat és leírásokat kell benyújtaniuk, elsősorban a vonatkozó témával kapcsolatos projektek tekintetében. Részletes önéletrajzot kell benyújtaniuk csoportjuk minden tagja esetében, és bizonyítaniuk kell a projektigazgató és a projektvezető vezetői képességét, beleértve az érintett személy tanulmányi hátterét, diplomáit és fokozatait, szakmai tapasztalatát, kutatói munkáját és publikációit.
                                       
                                    
                                          —
                                       
                                       
                                          A pályázóknak bizonyítaniuk kell, hogy a tevékenység keretében pályázó szervezetek elkötelezettek a projekt célkitűzései mellett, és támogatják az ellenőrző állomásokra vonatkozó tanúsítványrendszer bevezetésének elvét, mely az intézkedés keretében kerül megvalósításra. Be kell mutatniuk, mely partnerekkel és nemzetközi szinten érdekelt felekkel kívánják felvenni a kapcsolatot, különösen a tanúsítvány tekintetében, melyek forrásait az előkészítő intézkedés végrehajtása során igénybe kívánják venni.
                                       
                                    
                        
            
                  —
               
               
                  Odaítélési szempontok:
                  
                              —
                           
                           
                              A következő általános kritériumok érvényesek:
                              
                                          —
                                       
                                       
                                          a tervezet megbízhatósága (20 %)
                                       
                                    
                                          —
                                       
                                       
                                          a munka megszervezése és a tevékenység által érintett tagállam illetékes hatósága/szervezetei bevonásának mértéke (30 %)
                                       
                                    
                                          —
                                       
                                       
                                          a projekt közösségi szintű jelentősége és a multiplikátorhatás (30 %)
                                       
                                    
                                          —
                                       
                                       
                                          a projekt költség-haszon aránya (20 %).
                                       
                                    
                        
            A TÁMOGATÁS FORMÁJA
      Írásbeli megállapodás